LIETUVOS RESPUBLIKOS SUSISIEKIMO MINISTRO

Į S A K Y M A S

DĖL LIETUVOS RESPUBLIKOS SUSISIEKIMO MINISTRO 2012 M. SAUSIO 3 D. ĮSAKYMO Nr. 3-3 „DĖL VIEŠOSIOS GELEŽINKELIŲ INFRASTRUKTŪROS VALDYTOJO IR GELEŽINKELIO ĮMONIŲ (VEŽĖJŲ) ATSKIRŲ VEIKLŲ VYKDYMO PELNO (NUOSTOLIŲ), GAUTŲ IR PANAUDOTŲ VALSTYBĖS BIUDŽETO LĖŠŲ ATASKAITŲ IR BALANSŲ SKELBIMO“ PAKEITIMO

2012 m. spalio 31 d. Nr. 3-709

Vilnius

P a k e i č i u Lietuvos Respublikos susisiekimo ministro 2012 m. sausio 3 d. įsakymą Nr. 3-3 „Dėl viešosios geležinkelių infrastruktūros valdytojo ir geležinkelio įmonių (vežėjų) atskirų veiklų vykdymo pelno (nuostolių), gautų ir panaudotų valstybės biudžeto lėšų ataskaitų ir balansų skelbimo“ (Žin., 2012, Nr. 4-131) ir išdėstau jį nauja redakcija:

„LIETUVOS RESPUBLIKOS SUSISIEKIMO MINISTRAS

ĮSAKYMAS

DĖL VIEŠOSIOS GELEŽINKELIŲ INFRASTRUKTŪROS VALDYTOJO IR GELEŽINKELIO ĮMONIŲ (VEŽĖJŲ) ATSKIRŲ VEIKLŲ VYKDYMO PELNO (NUOSTOLIŲ) ATASKAITŲ IR BALANSŲ SKELBIMO

Vadovaudamasis Lietuvos Respublikos geležinkelių transporto kodekso (Žin., 2004, Nr. 72-2489; 2011, Nr. 121-5703) 41 straipsnio 2 dalimi ir 23 straipsnio 2 dalimi ir įgyvendindamas 1991 m. liepos 29 d. Tarybos direktyvą 91/440/EEB dėl Bendrijos geležinkelių plėtros (OL 2004 m. specialusis leidimas, 7 skyrius, 1 tomas, p. 341) su paskutiniais pakeitimais, padarytais 2007 m. spalio 23 d. Europos Parlamento ir Tarybos direktyva 2007/58/EB (OL 2007 L 315, p. 44),

n u s t a t a u, kad viešosios geležinkelių infrastruktūros valdytojo ir geležinkelio įmonių (vežėjų) interneto svetainėse viešai skelbiamos atskirų geležinkelių transporto veiklų vykdymo pelno (nuostolių) ataskaitos ir balansai:

1. 3 mėnesių tarpinės veiklos ataskaitos – ne vėliau kaip kiekvienų metų gegužės 31 dieną;

2. 6 mėnesių tarpinės veiklos ataskaitos – ne vėliau kaip kiekvienų metų rugpjūčio 31 dieną;

3. 9 mėnesių tarpinės veiklos ataskaitos – ne vėliau kaip kiekvienų metų lapkričio 30 dieną;

4. metinės veiklos ataskaitos – ne vėliau kaip kiekvienų metų balandžio 30 dieną.“

Susisiekimo ministras	Eligijus Masiulis